"Ԥхынҷкәын 24 инаркны сынтәа аԥсыӡкра иалагеит. Аҳәынҭқарра ақәҵарала аԥсыӡкра азин змоу аӷбақәа 14 ыҟоуп, иара убас иҟоуп аидарамҩангагақәа, урҭ рхыԥхьаӡара 21 инаӡоит. Ари ҵыԥхи ҵыԥхцәеи иҟаз ахыԥхьаӡара еиҳаӡам, ишыҟац иҟоуп. Аӷбақәа зегьы Ҭырқәтәылантәи иааз роуп, избанзра акамшьиа (хамса-аред.) акра аҭырқәа флот иаҳа иазыҟаҵоуп. Уажәшьҭа жәабаҟа шықәса ҵуеит ҳзауад анапхгаҩцәеи дареи аиқәшаҳаҭра рыбжьоижьҭеи, аԥара рызшәаны иааргоит. Иазыԥҵәоу аквота аҟынтәи 15 процент Урыстәылатәи аӷбақәа рыла аԥсыӡ ркоит, аха урҭ аӷбақәа аҭырқәцәа ртәы еиԥш иазыҟаҵам акамшьиа акра, аквота ирымоугьы рзынагӡом", - иҳәеит Ҷыҭанаа.
Сынтәа акамшьиа 27 нызқь тонна акра азин ыҟоуп, ҵыԥх акәзар 20 ыҟан. Савели Ҷыҭанаа иазгәеиҭеит Аԥсны иркуа аԥсыӡ ахыԥхьаӡара шышьақәдыргыло аԥсыӡ нхамҩа иадҳәалоу Азов- Амшын Еиқәатәи аинститут аҟны.
Шәазыӡырҩы аудио. Иаҳа инеиҵыху аицәажәара шәазыӡырҩыр шәылшоит арадио Sputnik Аԥсны аефир аҟны.